বুধবার হলের সেমিনার কক্ষে আয়োজিত এ অনুষ্ঠানে উপাচার্য মোঃ আখতারুজ্জামান প্রধান অতিথি হিসেবে উপস্থিত থেকে বিভিন্ন অনুষদের ৪জন শিক্ষার্থীর মাঝে বৃত্তির চেক, সার্টিফিকেট ও ক্রেস্ট প্রদান করেন। সম্মাননা বক্তৃতা করেন বিশ্ব শিক্ষক ফাউন্ডেশনের সভাপতি ও ডাকসু’র সাবেক ভিপি অধ্যাপক মাহফুজা খানম। হলের প্রাধ্যক্ষ অধ্যাপক মফিজুর রহমানের সভাপতিত্বে অনুষ্ঠানে বিশেষ অতিথি ছিলেন ঢাকা বিশ্ববিদ্যালয় শিক্ষক সমিতির সভাপতি অধ্যাপক ড. এ এস এম মাকসুদ কামাল। অধ্যাপক ড. আবদুস সবুর খানের সঞ্চালনায় অনুষ্ঠানে বঙ্গবন্ধু হলের আবাসিক শিক্ষকবৃন্দ ছাড়াও বিভিন্ন অনুষদের পরিচালক, বিভাগের চেয়ারম্যানবৃন্দ ও শিক্ষার্থীরা উপস্থিত ছিলেন।